
న్యూఢిల్లీ : భారతీయ రైల్వేలు చిల్లర జగడాలకు ఫుల్ స్టాప్ పెట్టాలనుకుంటోంది. రిజర్వుడ్ బోగీల్లో క్రింది, మధ్య బెర్త్ల ప్రయాణికులు త్వరగా పడుకోవడం వల్ల తోటి ప్రయాణికులకు ఇబ్బందికరంగా ఉంటోందని, ఈ విధంగా ఎక్కువసేపు నిద్ర పోవడాన్ని నిరోధించాలని నిర్ణయించింది. బెర్తుల్లో నిద్రపోయే వేళలను కుదించింది.రైల్వే బోర్డు గత నెల 31న విడుదల చేసిన ఓ సర్క్యులర్ ప్రకారం రాత్రి 10 గంటల నుంచి ఉదయం 6 గంటల మధ్యలో మాత్రమే బెర్తుల్లో పడుకోవచ్చు. రాత్రి 10 గంటల కన్నా ముందు, ఉదయం ఆరు గంటల తర్వాత సీట్లలో ఇతరులు కూర్చోవడానికి అవకాశం ఉండేందుకు ఈ చర్యలు తీసుకున్నట్లు అధికారులు తెలిపారు. అయితే గర్భిణులు, అనారోగ్యవంతులు, దివ్యాంగులు ఈ వేళల కన్నా ఎక్కువ సేపు నిద్రపోవాలనుకుంటే, వారికి ఇతర ప్రయాణికులు సహకరించాలని పేర్కొన్నారు.ప్రస్తుత నిబంధనల ప్రకారం క్రింది, మధ్య బెర్తుల్లో ప్రయాణికులు రాత్రి 9 గంటల నుంచి ఉదయం 6 గంటల వరకు ప్రయాణికులు నిద్రపోయేందుకు అనుమతి ఉంది.

newdhilly : bhaarateeya railvelu chillara jagadaalaku ful stap pettalanukuntondi. reservud bogillo krindi, madhya berthla prayaanikulu twaragaa padukovadam valla thoti prayaanikulaku ibbandikaramgaa untondani, ee vidhamgaa ekkuvasepu nidra povadaanni nirodhinchaalani nirnayinchindi. bertullo nidrapoye vaelalanu kudinchindi.railve bordu gatha nela 31na vidudala chesina oo sarkyular prakaaram raatri 10 gantala nunchi udayam 6 gantala madhyalo matrame bertullo padukovachhu. raatri 10 gantala kanna mundu, udayam aaru gantala tarvaata seetlalo itarulu kuurchovadaaniki avakaasam undenduku ee charyalu teesukunnatlu adhikaarulu telipaaru. ayithe garbhinulu, anaarogyavantulu, divyaangulu ee vaelala kanna ekkuva sepu nidrapovalanukunte, vaariki itara prayaanikulu sahakarinchaalani perkonnaru.prastuta nibandhanala prakaaram krindi, madhya bertullo prayaanikulu raatri 9 gantala nunchi udayam 6 gantala varaku prayaanikulu nidrapoyenduku anumati undi.